ร้านนี้แต่ก่อนคือร้านแม่ลาปลาเผาสาขาระยอง อยู่แถวแยกพีเอ็มวาย แล้วย้ายมาที่นี่ ภายใต้ชื่อใหม่ บ้านไร่สายลม

ชื่อร้านกับบรรยากาศของร้านเข้ากันมาก ร้านกว้างขวาง ตกแต่งสวยงาม สไตล์ชนบทที่อังกฤษ เห็นแล้วอยากจัดงานแต่งงานสวยๆเก๋ๆ (แต่แต่งแล้วอ่ะ เสียดาย อิอิ)

พูดถึงอาหารบ้าง ร้านนี้เด่นๆจะเป็นจานปลา โดยเฉพาะปลาช่อน สด อร่อยมาก เมนูขึ้นชื่อที่มาทีไรต้องสั่งอีกอย่างคือ ข้าวอบสับปะรด อร่อยมากจริงๆ

ปกติจะชอบปลาทอด ที่เคยสั่งและชอบคือลาบปลาช่อนทอด แกงส้มแปะซะ แต่รอบนี้อยากกินอะไรเบาๆ เลยสั่งปลาช่อนเผาเกลือ ยำมะเขือเผา และที่ขาดไม่ได้คือ ข้าวอบสับปะรด

รอบนี้ที่มากินก็ห่างหายจากเมื่อก่อนเป็นปีเลย รู้สึกว่าอาหารหวานขึ้นทุกอย่างเลย คือก็ทานได้ แต่ปกติไม่ชอบหวาน ก็เลยหักคะแนนตรงนี้นิดนึง และราคาอาหารที่แพงขึ้นด้วย

แต่โดยรวมแล้วก็ชอบมากๆเลยนะคะ แนะนำให้มาลองค่ะ